पाएं अपने शहर की ताज़ा ख़बरें और फ्री ई-पेपरडाउनलोड करें
भिंड। भिंड जिला चुनौतियों से भरा है। इसलिए यहां पोस्टिंग होने पर हमें सीनियर्स व मिलने वालों ने डराया था। हालांकि यह साफ है कि यहां पर करीब 98 प्रतिशत लोग सहयोग करते हैं व अच्छी मानसिकता हैं, सिर्फ दो प्रतिशत लोगों पर नियंत्रण की जरूरत है।
यह बात रविवार की रात विश्राम गृह पर हुए विदाई समारोह में निवर्तमान कलेक्टर अखिलेश श्रीवास्तव ने कही। समारोह में नवागत कलेक्टर एम सिबि चक्रवती ने भी यह बात दोहराई कि भिंड में आने से पहले उन्हें भी भोपाल में रहने वाले उनके सीनियर अफसर और कुछ लोगों ने कहा था कि बहुत खराब जिले में जा रहे हो।
समारोह में जहां श्री श्रीवास्तव ने अपने दो साल के कार्यकाल की उपलब्धियां और अनुभव सुनाए तो वहीं श्री चक्रवती ने साफ किया कि हर काम को पूरी पारदर्शिता के साथ किया जाएगा। उन्होंने यह भी कहा कि वे श्री श्रीवास्तव द्वारा किए गए अच्छे व जन हित के कार्यों को आगे बढ़ाने का कार्य भी करेंगे। इस दौरान अपर कलेक्टर पी के श्रीवास्तव, एसडीएम नरोत्तम भार्गव, एसपी डॉ आशीष, एएसपी धर्मवीर सिंह यादव आदि मौजूद रहे।
प्रेस क्लब ने आयोजित किया विदाई समारोह : शाम के समय शहर के सर्किट हाउस पर प्रेस क्लब ने जिले के निवर्तमान कलेक्टर अखिलेश श्रीवास्तव व सीएसपी केडी सोनकिया का विदाई समारोह आयोजित किया। यह समारोह क्लब के अध्यक्ष सत्यनारायण शर्मा की मौजूदगी में हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn